《蝶恋花 其一 次韵少游二乔观书图》
清代·王士禄

倾鬓颓云肩亸玉。髹几光凝，双映修蛾绿。仿佛风光屏外足。

摊书停却寻春躅。

炉里双烟青断续。玉砌红帘，不似牵萝屋。公瑾伯符皆不俗。

知无一事萦心曲。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。